<http://schema.org/articleBody>
"Fins fa poc el client que preguntava l&amp;#039;origen d&amp;#039;un producte o triava un electrodom\u00E8stic segons el seu consum el\u00E8ctric era un cas excepcional, gaireb\u00E9 una rara avis. Per\u00F2 ara la sostenibilitat dels productes ja \u00E9s un dels factors que m\u00E9s es tenen en compte a l&amp;#039;hora de comprar i les empreses estan comen\u00E7ant a reaccionar. L&amp;#039;estudi El nou consumidor , elaborat per la fundaci\u00F3 Creafutur, ha analitzat el comportament de consumidors d&amp;#039;Espanya i els ha comparat amb els de sis pa\u00EFsos m\u00E9s: el Brasil, la Xina, Fran\u00E7a, Alemanya, Su\u00E8cia i els Estats Units. Els resultats, als quals ha tingut acc\u00E9s aquest diari, es presentaran dimecres perqu\u00E8 les empreses catalanes puguin identificar oportunitats de negoci. Creafutur, una fundaci\u00F3 participada per Esade i la Generalitat, ha detectat les tend\u00E8ncies a exigir productes m\u00E9s sostenibles especialment en els consumidors europeus, m\u00E9s afectats per una crisi que els ha fet prendre consci\u00E8ncia de les repercussions dels seus patrons de consum i del seu estil de vida.  En pa\u00EFsos com Su\u00E8cia i Alemanya cada vegada \u00E9s m\u00E9s comuna la pr\u00E0ctica d&amp;#039;elaborar a casa aliments com el pa i es prioritza el consum de productes de proximitat. Espanya, Fran\u00E7a o els Estats Units encara no van tan lluny i es limiten a buscar mesures d&amp;#039;estalvi energ\u00E8tic, especialment a l&amp;#039;hora de despla\u00E7ar-se, motivats no tant per la sostenibilitat sin\u00F3 per l&amp;#039;alt preu del combustible. L&amp;#039;estudi assenyala la creixent popularitat del transport p\u00FAblic o la bicicleta per realitzar els despla\u00E7aments habituals. Els consumidors de pa\u00EFsos com la Xina o el Brasil, amb economies m\u00E9s pr\u00F2speres, demostren que no s\u00F3n tan conscients dels perills de sobreexplotar els recursos naturals i nom\u00E9s expressen queixes per la r\u00E0pida obsolesc\u00E8ncia dels electrodom\u00E8stics.  Empreses que fan trampa Davant la creixent demanda de productes sostenibles, especialment a Occident, l&amp;#039;estudi de Creafutur avisa que moltes empreses afegeixen missatges de sostenibilitat o juguen amb l&amp;#039;ambig\u00FCitat de la paraula  verd amb productes que en realitat no han variat de com eren anteriorment. Moltes marques han adoptat aquesta pr\u00E0ctica, anomenada  greenwashing , per adaptar els seus productes als gustos dels consumidors estalviant-se adoptar una producci\u00F3 m\u00E9s sostenible. Per\u00F2 aquesta t\u00E8cnica de m\u00E0rqueting ha tingut un efecte contraproduent en la imatge que els consumidors tenen de la informaci\u00F3 que els arriba dels productes, a la qual donen molt poca credibilitat. Guillem Ricarte, director general de Creafutur, opina que el greenwashing \u00E9s una pr\u00E0ctica en vies d&amp;#039;extinci\u00F3 davant la facilitat d&amp;#039;acc\u00E9s a la informaci\u00F3, que d\u00F3na al consumidor una gran capacitat de decisi\u00F3. Tot i aix\u00F2, una proporci\u00F3 important de consumidors segueixen confiant en les empreses perqu\u00E8 liderin una transici\u00F3 cap a una economia m\u00E9s sostenible que, tot i que t\u00E9 nivells de conscienciaci\u00F3 molt diversos, tots els enquestats consideren desitjable. Paral\u00B7lelament, l&amp;#039;estudi destaca que els espanyols, encara que cada vegada estan m\u00E9s conscienciats, no estan disposats a consumir menys i es veuen influenciats per la tend\u00E8ncia al consum de baix cost. Marques com Zara i Ikea i aerol\u00EDnies com Ryanair han abaratit molt l&amp;#039;acc\u00E9s a la roba, el mobiliari o els viatges i tamb\u00E9 han disparat el consum d&amp;#039;aquests b\u00E9ns amb un increment proporcional del seu impacte ambiental. M\u00E9s viatges en avi\u00F3 vol dir m\u00E9s contaminaci\u00F3 i m\u00E9s mobles nous vol dir m\u00E9s fusta tallada. Guillem Ricarte creu que &amp;quot;es demanda m\u00E9s consci\u00E8ncia sostenible a les empreses, que normalment s\u00F3n les que reaccionen en \u00FAltim terme&amp;quot;. Destaca les \u00E0rees en qu\u00E8 la sostenibilitat \u00E9s sin\u00F2nim d&amp;#039;estalvi i apunta que &amp;quot;en certs aspectes anem cap a una economia basada m\u00E9s a compartir que en el fet de tenir en propietat&amp;quot;. L&amp;#039;estudi assenyala els aven\u00E7os tecnol\u00F2gics com una soluci\u00F3 que pot precipitar canvis importants en els patrons de consum: aparells com llums la intensitat dels quals es pot regular segons la quantitat d&amp;#039;energia que est\u00E0 consumint la llar en conjunt poden fer que la gent prengui consci\u00E8ncia de la quantitat d&amp;#039;energia que est\u00E0 gastant en cada moment i busqui augmentar l&amp;#039;estalvi. En l&amp;#039;\u00E0mbit social, l&amp;#039;estudi de Creafutur tamb\u00E9 identifica tend\u00E8ncies que cal que les empreses tinguin en compte, com l&amp;#039;envelliment de la poblaci\u00F3 o el creixent pes econ\u00F2mic dels immigrants. Per\u00F2 totes aquestes millores requereixen grans inversions, i en temps de crisi  s\u00F3n dif\u00EDcils de trobar."^^<http://www.w3.org/2001/XMLSchema#string>
<http://www.ara.cat/economia/consumidors-exigeixen-productes-mes-sostenibles_0_699530158.html>